Ñabbu carotooɗo e hendu

Ñabbu carotooɗo e hendu sabobinta ɗum ko bikkon tokoson gonooɗi e hendu te ne mbaawi yahde to woɗɗi, ne mbaawi kadi wuurde ko ɓóóyi.  Sifaa ñabbu nguuɗoo noon ene heɓa yimɓe ɓee e jawdi ndii. Ñabbu ngu ene waawi wonde wiris, bakteri e ko nandi heen, kañum noon ene waawi raaɓondireede e foofde, haalde, ɗojjude, islude, pundi, fuufde ndiyam, yuppude ndiyam e taarorde e kala ko waawi sarde bikkon tokoson.

Sahaa bikkon tokoso carotooɗi ene mbaawi ɓuutnude kine, daande, e jofe, ene mbaawi kadi addude cadeele ɗojjo, daande muusore, e goɗɗe maale mbaawdi jaggude ɓalndu nduu fof. 

Ñabbuuji keewɗi ene caroo e hendu haa ndaaɓondiree hono: korona, "measles" "morbillivirus", amumal; tiberkiloos, "influenza virus", "enterovirus," "norovirus". Won heen keewaani saraade e hendu kene ene waawi wonde, hono “adenovirus” e kala ko nanngata poofaali.Sifaa ñabbu nguuɗoo sene safree, ene heewi ko gooto fof e jofe ɗiɗe ɗee cafretee safaaro hoore mum, safaaro ceerndaaɗo. 

## Teskinaade
Ñabbuuji ɓiyeteedi “airborne” ko ñabbuji daabondirteeɗi e carugol e hendu. Ñabbuuji ɗii ene mbaawi ummaade e ndiyam ngummii ɗam e ɓalndu neɗɗo ñawɗo walla jawdi ñaw ndi, walla salte hono mbalti. Mikorobuuji gaddooɗi ñabbu nguu ene mbiyee kadi "pathogens". Pathogen woni bikkon tokkoson ɓaawde andude ñaw. Aɗe mbaawi sariraade e ko wiyetee "aerosols" (ko fuufetee e hendu), pundi walla ndiyam walla kala ko ilata, ngannduɗaa ene waawi heddaade e hendu ndu ko ɓooyi haa waawi yahde to woɗɗi. Yeru, so neɗɗo islii, islaagno makko ene waawi yahde haa ko foti no njuuteendi oto biis. 

Foofde mikorobuuji e bakteriiji cariiɗi e hendu ene heewi ɓuutnude e andande cadeele terɗe poofaali. Bikkon tokoson gummotooɗi e polisiyoo hendu njeyaaka e ko addata ñabbuuji carotooɗi e hendu jaggooje yimɓe, kono noon polisiyoo hendu ene weeɓna heɓde ñabbuuji gummotooɗi e bikkon tokoson carotooɗi e hendu hono aasma.  Wiyaama bikkon tokoson gonooɗi e hendu ene mbaawi addude caɗeele e jofe sabu ene mbaawi ɓuutnude to hendu poofaali rewata ɗoo.

Ñabbuuji carotooɗi e hendu ene mbaawi heɓde kadi jawdi ndi. Yéru, ñabbu “Newcastle” ko ñaw winderewal nangoowo jawdi galle hono geertooɗe e cólli, te ko e hendu ñabbu nguu rewata.

## No Raabirta
So neɗɗo celludo foofii bikkon tokoson gonɗe e hendu ndu walla so ɗe naatii e gite, hunuko, walla hinere jóómum tan o ñawat. Wanaa alaa e sago maa neɗɗo celluɗo ɓaɗoo neɗɗo mo sellaani walla o wonda e makko e nder suudu wóóturu nde o raaɓaamo ñabbu nguu. Nguléeki e ɓuuɓól gonooɗi boowal e gonooɗi e nder neɗɗo fof ene mbaawi yantude e daaɓondiral ñabbuuji carotooɗi e hendu. Hol heen geɗe goɗɗe baawɗe sarde bikkon tokoson hono heendu, toɓo, jikkuuji yimɓe ɓe e waasde laaɓal.

* Caggal dille weeyo, bikkon tokoson gonooɗe e hendu ndu ngustoto; so balɗe ɗe keewaani njawtii, bikkon tokoson kon ɓeyɗoo haa keewa no feewi,  so pondaama e potal maɓɓe so dille weeyo alaa.
* Geɗe paatuɗi e rendo e faggudu ("Socioeconomics") keewani yantude e daaɓgol ñabbuuji carotooɗi e hendu. Ñabbuuji carotooɗi e hendu ko e gure mawɗe ɗee ɓurata yaawde raaɓóndireede gure dow ɗee walla gure taariiɗi gure mawde ɗee. Gure dow ɗee heewi tóón saraade e hendu ndu ko bikkon tokoson ɓiyeteeɗi “fungus.”
* Baɗaaɗe to heewi ndiyam hono maayo walla teeyteengal ene waawi wallude caru ñaw carotooɗo e hendu.
* Waasde toppitaade kilimatiseer no fééwi ene waawi sarde ñabbu “Legionella" "pneumophila".
* Baasal peeƴe cafrugól mojjuɗe ene waawi sabobinde ñabbuuji carotooɗi e hendu tawa njibinaa ko e nder opitaal. 

## Reentaade
Hol heen geɗe baawɗi dandude e ñabbuuji carotooɗi e hendu hono fesaade, ɓoornaade mask e wóɗɗude yimɓe cikkaaɓe aɓe ngóndi e ñabbu.Wanaa alaa e sago saa baɗiima neɗɗo walla jawdi gónduɗo e ñaw carotooɗo e hendu tan a raaɓeete, sabu daaɓgól gól fawii ko e doole terɗe neɗɗo fof e potal bikkon tokoson ɗi o naatni e poofaali makko. 

Antibiyotik ene waawi huutoreede e cafrugól fuɗɗorde ñabbuuji carotooɗi e hendu hono mboros jofe “pneumonic plague”.

Anduɓe ko faati e cellal mbaajiima yimɓe yoo tiiɗno e laaɓal e góɗɗóndiral mbele daaɓondiral ñabbuuji carotooɗi e hendu ustoo.

Reentaade bikkon tokoson gaddooɗi ñabbuuji carotooɗi e hendu ene waawi wonde, kono noon so bikkon tokoson kon naati e neɗɗo haa parii alaa e sago o rafee. Geɗe baawɗe danduɗe e rafeede:

* Rentaade baɗaade neɗɗo gónduɗo e rafi.
* Ɓoornaade mask so ada yaha to héewi yimɓe
* Muɓɓude hunuko maa so ada ɗojja
* Kala fóf nde mbaaw ɗaa yaa sooɗo juuɗe maa haa laaɓa car ko ɓuri fóf famɗude yoo won leƴƴanɗe noogaas. 
* Reento memde yeeso maa walla memde yimɓe woɗɓe tawa a sooɗaaki.

## References